LidanRubinov/Halacha-QA huggingface dataset:
שאלה: קדיש יתום על סבא: סבא שלי נפטר לפני שבוע. לסבא לא היו בנים אלא רק בנות ולכן נוצר מצב שאין מי שיגיד עליו קדיש. בלוויה ובשבוע האחרון במהלך השבעה, אני ודוד שלי אמרנו שנינו קדיש שלוש פעמים ביום (אני יכול להגיד קדיש יתום כי אבי נפטר). עכשיו אני מתלבט מה עליי לעשות מעתה והלאה. לא נהגתי עד עתה להתפלל 3 פעמים ביום, לא כל שכן במניין. הבנתי שיהיה לי קשה מאוד להתחייב לכך ולעמוד בכך במשך שנה. הבנו שמקובל במקרים מסוימים למנות מישהו שיגיד קדיש במשך שנה (11 חודשים) על הנפטר, וכך אכן עשינו - כדי שבכל מקרה יהיה מי שיגיד ולא תתפספס אמירת קדיש. בנוסף, דוד שלי אמר שגם הוא ימשיך להגיד קדיש כאשר יתפלל במניין (גם אם לא 3 פעמים ביום). השאלה שלי היא - האם עליי להמשיך גם כן את אמירת הקדיש במשך 11 חודשים? או שעליי להפסיק לאחר השבעה שלושים? אני יכול לנסות להתפלל קצת יותר מקודם, אבל אני לא רואה מצב שבו אצליח להתחייב ל-3 תפילות במניין במשך שנה. על העזרה.
תשובה: ראשית, תנוחמו מן השמיים. זה שהבטחתם שיש מישהו שאומר קדיש בכל התפילות   הוא דבר מצוין, ומוריד את הלחץ מקרובי המשפחה. עם זאת ככל שאתה תאמר קדישים נוספים   הדבר רצוי, ומועיל לנשמת סבא. בפרט שיזכה אותך להתפלל יותר תפילות במנין   גם זה יירשם לזכותו. וגמר חתימה טובה.
שאלה: קפסולות שוקו של אספרסו קלאב: יש לאספרסו קלאב קפסולות של שוקו (harmonie) על פי הרכיבים זה כנראה חלבי. מה זה אומר לגבי שימוש במכונת הקפה לקפה (שחור) אחרי ארוחה בשרית?
תשובה: התשובה לשאלה זו אינו מתייחסת כלל וכלל לכשרות המוצר אלא למה ששאלת: האם מותר לאכול דבר פרווה שהתבשל בכלי חלבי בן יומו אחרי סעודה בשרית? מותר לאכול מאכל פרווה (ירקות, ביצים, וכן קפה) שהתבשל בכלי חלבי בן יומו לאחר אכילת בשר, וכן להפך. עיין עוד
שאלה: טבילת כוס שהודבקה עליה מדבקה: הרב צוקרמן קיבלתי לאחרונה כוס זכוכית עליה הודבקה מדבקה כקישוט. הכוס לא עברה טבילה. ברצוני לדעת האם עלי להטביל את הכוס עם המדבקה או בלעדיה?. חשוב לציין כי המדבקה היא חלק אינטגראלי מהכוס ואם אסיר אותה לא ניתן להחזירה. ב ו אפי
תשובה: לך. אם המדבקה הינה חלק אינטגרלי מהכוס, ולא מיועדת להסרה, אין צורך להוריד אותה לפני טבילת הכוס.
שאלה: האם יש הלכה בנושא זה: אני לא יודעת אם שיוך הקטגוריה הנכון אני מעוניינת לדעת האם יש הלכה שאוסרת לבצע "ניתוח", קוסמטי נומר לגבי עיבוי שפה סילקון בשפתיים לשפתיים דקות לא בשביל להראות ולהיות בחוסר צניעות. זה לא ניתוח בהרדמה כזאת או אחרת משהו שמזריקים רק לשפה. האם זה מותר על פי הדת?
תשובה: אכן, לפני שנים רבות, כאשר ניתוחים קוסמטיים היו בחזקת סכנה בגלל ההרדמה, הרבה פוסקי הלכה קבעו שאין היתר לעבור ניתוחים קוסמטיים. כיום, רמת הסיכון בהרדמה כללית ירדה מאד מאד, וגם פוסקים שבזמנו התנגדו- קובעים שמותר לעבור ניתוחים קוסמטיים. כמובן שלא כולם, אבל נראה לי שיש בהחלט על מי לסמוך.
שאלה: איגרת הרמב"ן: "וכל אדם יהיה גדול ממך בעיניך: אם חכם או עשיר הוא - עליך לכבדו" עד פה הבנתי, "ואם רש הוא, ואתה עשיר או חכם ממנו - חשוב בלבך כי אתה חייב ממנו, והוא זכאי ממך, שאם הוא חוטא - הוא שוגג, ואתה מזיד." לא הבנתי למה אני חייב ממנו והוא זכאי ממני, במה אני מזיד?
תשובה: הוא עלוב, חלש ומסכן. החיים שלו קשים ומלאי ייסורים. לכן אם הוא חוטא אפשר להבין שזה מתוך החיים המרים שלו. אבל אתה, חייך מבורכים ומוצלחים. מצפים ממך שתהיה מלא רגשות ומתוך הכרת הטוב תקפיד למלא את כל המצוות כראוי.
שאלה: כשרות שום גבישי: האם נקדות שחורות בגבישי שום זה בעיה?
תשובה: אין בעיה בנקודות שחורות על שום גבישי
שאלה: זיווג.: לכבוד הרב, אומרים שזיווגו של אדם נקבע לפני לידתו, ואני מוכרחה לשאול- מה קורה במצב שבו ח"ו אדם מת לפני שהכיר את זיווגו? מה קורה עם האישה שהייתה אמורה להיות מיועדת לו? ה נותן לה להתחתן עם מישהו אחר שהוא כבייכול דומה ומספיק קרוב למי שהיה אמור להיות מיועד לה? כאילו היא סוג ב ומגיע לה סוג ב.?? וגם, איך אפשר לדעת לפני שמתחתנים אם זה 100 הזיווג המיועד? יש אנשים שלא זוכים לזיווג האמיתי שלהם? למה זה קורה? איזה חטא מביא את האדם לדבר כזה?
תשובה: לך. אולי מי שמת ברווקותו, הזיווג שלו מתה גם היא?. ואולי לא קבעו לו בכלל זיווג כי ידעו שימות בגיל צעיר?. ובאמת, לא מודיעים לאדם מה הוא הזיווג שלו, ובכל זאת, דורשים ממנו להתחתן. (ואולי יש מקום לשאול את הקב"ה: מה אתה רוצה מהאדם? איך אתה מצווה עליו לשאת אישה, כאשר אינו יכול לדעת אם זו המיועדת לו?.!!!) ובכן, לא חטאים מונעים מהאדם לדעת את זיווגו, אלא הרצון של הקב"ה שהאדם יתפקד בעולם הזה בלי לדעת מה העתיד טומן בחובו. לא כמה שנים יחיה, לא מי היא בת זוגו, לא מה יהיה עם ילדיו, לא באיזה מקום הוא "צריך" לגור, לא באיזו עבודה לבחור וכו  וכו. בתורה זה כתוב בצורה פשוטה "תמים תהיה עם ה  א-לוקיך", ואסור לשאול בכל מיני ידענים למיניהם מה לעשות, עם מי להתחתן וכו. זה בדיוק מה שהקב"ה רוצה מאיתנו: שנאמין גם בעצמנו, ובכוחנו להתמודד עם "בעיות" כאלה ואחרות.
שאלה: בן סורר ומורה: ההוראה בתורה על בן סורר ומורה היא שההורים שלו צריכים לפנות לזקני העיר, ואח כ הוא נידון לסקילה לא עלינו וכ ו. השאלה שלי היא- איזה הורה שפוי היה עושה מעשה כזה בימינו?! כאילו ברצינות, ההורים אשכרה אמורים להתלונן על הילד כדי שיהרגו אותו?! התורה אמורה להיות רלוונטית לנו לתמיד, אז מה אנשים שחס וחלילה במר גורלם יש להם ילד כזה אמורים לעשות?
תשובה: לך. את מחשבותיך ניסחו חכמינו באמרם, כי בן סורר ומורה "לא היה ולא נברא" אף פעם, והיה ברור לקב"ה שלא יהיה, ובכל זאת ראה הקב"ה לנכון לכתוב דין זה בתורה, כי יש הרבה מה ללמוד ממנו. הרלוונטיות של מצווה זו לימינו, קשורה ללימוד הפרשה עם הפרשנים הנפלאים שכתבו לנו מה המשמעות שלה לגבינו.
שאלה: לדבר בתפילה: היי, רציתי לדעת מה הדינים במקרה של לדבר בתפילה? אני יודעת שבעמידה אסור לדבר בכלל אבל בחלקים אחרים בתפילה זה ר רק אם הדיבור דחוף. אשמח לקצת פירוט בעניין רבה!!
תשובה: ככלל אין לדבר בבית הכנסת בכל זמן התפילה בדיבורים של חול, ואת הדיבורים שאינם קשורים לבית הכנסת יש לשמור לבית או אל מחוץ לבית הכנסת. גם כשאיננו נמצאים בבית הכנסת רציפות התפילה היא חשובה, המעמד מול ה  הוא מעמד חשוב, שיש לשקול פעמיים אם להפסיק אותו לצורך משהו אחר. אני כותב את הדינים הכללים שמתיחסים לשיחת חולין בתפילה (שאינה בבית הכנסת): למעשה מברוך שאמר שבפסוקי דזמרה, ועד סוף תפילת העמידה, אין לדבר כלל בדיבורים שאינם מעניין התפילה. בין שמונה עשרה לתחנון, גם כן עדיף לא להפסיק, אך אין זה חמור כמו בתפילה עצמה. בכל שאר חלקי התפילה, אם יש צורך מותר לדבר גם בדברים שאינם מעניין התפילה. מקווה שעזרתי, עקיבא akivamakshivim gmail.com להרחבה:
שאלה: קידוש: האם אפשר לא לקרוא בקידוש של שישי אשת חיל לזוג שנמצא בהליכי גירושין שגרים באותו בית לאישה מורדת
תשובה: שירת "אשת חיל" בליל שבת, לפני הקידוש, הינה מנהג. מנהג יפה, מנהג חשוב, אבל מנהג, ולא חיוב הלכתי. הקידוש, לעומת זאת, הינו חיוב הלכתי. לכן, מי שקשה לו לשיר "אשת חיל" בגלל מערכת היחסים המקולקלת בינו לבין אשתו, יכול להסתפק בקידוש, בלי אמירת "אשת חיל".
שאלה: כרובית וברוקולי: רציתי לדעת האם ניתן לקנות כרובית וברוקולי של סנפרוסט ולאכול רק את ה"גבעול" ( הכוונה להוריד את הפרחים), או במילים אחרות, האם יש נגיעות גם בגבעולים.
תשובה: מותר לאכול גבעולים של כרובית וברוקולי מהשוק ללא שום הכשר או פיקוח על החרקים. 1. מורידים את כל הפרחים 2. מסבנים ומשפשפים היטב את הגבעולים. 3. שוטפים היטב תחת זרם מים
שאלה: צריך עצה: כבוד הרב האם רווק שרוצה להינשא והשעות הטובות בשבילו זה ללמוד בלילה תוך כדי עבודה בשמירה זה אפשרי? או שזה לא מומלץ, אני בן 27, ולא יודע מה לעשות האם להתחתן או לחכות עוד שנה עד לסיום התואר, עוד לא יצאתי לאף שידוך, חזרתי בתשובה לפני 3 שנים, מנצל כל רגע ללימוד תורה ולימודים אקדמיים
תשובה: ב"ה, תתחיל להפגש מימלא כל התליך אורך זמן ועד אז כבר תסיים את הלימודים. דני ארגמן
שאלה: סלקליין בשבת: סלקליין הוא ספורט שבו מותחים רצועה ייעודית (בעזרת ראצ ט) בין שני עצים או עמודים בגובה נמוך ומתאמנים בהליכה על הרצועה ובתרגילים עליה. האם מותר בשבת? האם יש הבדל בין עמודים לעצים? אשמח לשמוע תשובה לפי דעה מקלה, אם ישנה כזו.
תשובה: עמדתי היא די מחמירה. אני סובר שאין לעסוק בספורט כלל וכלל בשבת. אם אתה רוצה לברר את הסיבה לכך ראה: ושנה טובה
שאלה: אזכרה: סבא שלי נפטר לפני כשנה ו11 חודשים, האזכרה צריכה להיות להיות ב28.10 דיברתי עם סבתא שלי על האזכרה והיא אמרה לי שהיא בכלל לא רוצה לעשות, איך אני אצליח לשכנע אותה לעשות, זה ממש חשוב לי! ועם בכל זאת לא תסכים איך אוכל אני לארגן את זה( מה צריך- סעודה, ברכות.) מראש.
תשובה: יישר כוח על הרגישות. לכל אזכרה יש חוט שידרה, ויש מעטפת. חוט השידרה הוא להדליק נר זיכרון ביום שהוא נפטר, לומר קדיש עליו (ואם ב"ה ההורים שלך בחיים - למצוא מישהו אחר שיאמר עליו קדיש), ועדיף שזה יהיה לאחר לימוד כמה משניות לזכרו. את זה אתה כמובן יכול לעשות. נהגו לעטוף את האזכרה בסעודה, בברכות וכדו, כל עדה לפי מנהגיה. אם אתה רוצה - אתה יכול לעשות את זה, אולם אינך חייב. ושנה טובה
שאלה: ללא נושא: אני אנסה לשאול את השאלה הבאה בצורה שתכבד אותי. מחשש נדר שכן בעבר הייתי קורא תהילים מתחילתם עד סופם במהלך יום שבת ואילו היום פשוט נגמרתי מזה, השבת שלי נראית עגומה לגמרי. נסיון לעשות את זה בחוסר הצלחה מוחלט אם פעם הייתי גומר את כל הספר היום אני בקושי גומר את הפרקים של שבת ואולי יום ראשון. בזמן שבין נסיון לנסיון אני פשוט מעביר את הזמן בבהייה מוחלטת בתקרה או בשעון בציפיה שהסיוט הזה יגמר. אני לא צדיק גדול והתרת נדרים זה לא משהו שאני יעשה, בית כנסת זה משהו בחגים. השאלה היא איך יוצאים מהמצב המטורף הזה ומה כן ניתן לעשות? ספר משהו איזה ספר? מראש שבת
תשובה: בעוד שבועיים, בתפילת שחרית של ערב ראש השנה, עושים כולם ביחד התרת נדרים בבתי כנסת בנוסח האשכנזים, או בערב יום הכיפורים בבתי כנסת בנוסח הספרדים. זה הזמן ללכת לתפילת שחרית אז, ולהצטרף להתרת הנדרים הכללית. האם זה מתאים לך?
שאלה: מהות השם והצלחה בתעבוקה: הרב אני רוצה לשאול אותך שאלה בנוגע לשם שלי ההורים שלי בחרו לי את השם רינה.מבלי להתייעץ עם רב האם השם שלי הוא טוב? איך שהבנתי שהשם שלי לוקח מהתנ"ך והפירוש של השם הוא שימחה אבל אני צעירה ומתחילת פרשת חיים ועד עכשיו אני נופלת בהמון מכשולים ולא מרגישה שימחת חיים אמיתית ושום דבר לא הולך לי כמו שצריך אפילו מישהו שאני מכירה שאל את הרב יעקב איפרגן המכונה הרנטגן " עלי והוא בעצמו אמר שכל מה שאני ארצה לא יילך לי אבל עם הזמן כן. אני לא יודעת מה זה אומר אני לא רואה את האור בקצה המנהרה אני כרגע נודדת מעבודה לעבודה אני חייבת לציין שאני לקוית שמיעה לא מוצאת את עצמי בשום דבר אני חושבת ללמוד מקצוע אבל לא יודעת. איך להתחיל אפילו בזוגיות זה ניהיה יותר גרוע ככל שאני בוחרת לי בן זוג לחיים אני מרגישיה שזה לא בשבילי ועוברת הלאה ובוחרת חדש בציפיה שהפעם יותר טוב אבל זה ניהיה הרבה יותר גרוע זה כמו קללה כזה מה צריך לעשות והאם אפשר לבקש ברכה מיוחדת להצלחת פרנסה? זוגיות נכונה? אני מרגישה מצוקה
תשובה: ראשית, אני מצטרף לתפילותייך כי יעברו עלייך ימים טובים יותר, ותצאי מהמצוקה בה את נמצאת. אין כזה דבר "שם טוב". יש אדם טוב, יש מעשים טובים, יש בחירות טובות, יש אירועים טובים   אולם שם טוב אינו משפיע כלל על גורלו של האדם. מעבר לכך, השם שלך הוא אכן שם יפה מאוד, והוא מבטא שמחה. אני אפוא מציע לך לבחור בדרך אחרת. לא לחשוב כאילו מה שיקבע את גורלך יהיה השם שלך, או פניה לכל מיני כוחות מיסטיים וכל מיני ברכות, אלא להתחיל כמו שמתחילים ביהדות. מתחילים בדרך הטבע, ומתייעצים עם בעלי מקצוע מה מתאים לך, ומתחילים ללמוד, ונעים קדימה. בענייני זוגיות, להפוך כל זוגיות שלא הצליחה לשיעור לעצמך   לנתח למה זה לא הצליח, ומה היה אפשר לעשות אחרת, ומה כן תלוי בך, ואיך בפעם הבאה אפשר שזה יהיה טוב יותר וכדו. קודם כל מתחילים בהתעוררות מלמטה, ומתפללים לקב"ה כי יעזור לך, ובדרך הזו הולכים. נראה לי כי המסלול לגאולתך מהמצוקה עובר שם. האם אתה יכולה ללכת בדרך זו? ושנה טובה ומאוד מתוקה
שאלה: ראש השנה: מדוע ראש השנה הוא יומים
תשובה: התהליך ההיסטורי שקבע את ראש השנה כיומיים קשור לימים בהם נקבע ראש השנה על פי עדות עדים שראו את חידוש הלבנה. כיוון שלא ידעו מתי העדים יגיעו - נקבע ראש השנה כיומיים מלכתחילה. במשך השנים, נדרשו דרשות עמוקות יותר על העובדה שהוא יומיים, והדברים נתבארו לא רק כאילוץ היסטורי, אלא גם כיסוד מהותי.
שאלה: מקור לציטוט ח : האם הרב יכול לומר לי מה המקור לציטוט ח "אין אדם מדבר אילא מהירהורי ליבו"? שמעתי שזה נאמר בהקשר להמן הרע ואיני יודע אם דברים אילו נכונים. מראש
תשובה: איני חושב שיש ציטוט כזה. הדבר הקרוב ביותר הוא "אין אדם רואה אלא מהרהורי ליבו" והוא מופיע בפרק תשיעי של מסכת ברכות, ועוסק בחלומות. הוא קובע כי אדם בדרך כלל חולם על חוויות שעברו עליו או על מחשבות שמתחוללות בקרבו, ואין אדם רואה חלום אלא מהרהורי ליבו.
שאלה: גזל גוי: הזמנתי מוצר מאייבי(אתר קניות וירטואלי מכל העולם) אומנם לאחר שהמוצר לא הגיע בזמן המשלוח המשוער שנקבע מראש פתחתי תיק באייבי נגד המוכר (כך אייבי יוצרים קשר עם המוכר ומגיעים להסדר.) המוכר שלח הודעה שישנה בעיה במכס והמוצר יגיע עוד כמה ימים, ואכן המוצר הגיע ושלחתי בקשה לסגור את התיק אומנם אייבי משום מה החזירו לי את כל הכסף על המוצר (כ9 דולר) השאלה היא האם צריך להחזיר את הכסף הזה למוכר(ככל הנראה אייבי לקחו ממנו את הכסף) או שזה לא בעיה שלי, לצורך העיניין המוכר הוא ככל הנראה גוי(מיקומו מסין)
תשובה: אין משמעות לשאלה האם המוכר הוא גוי, בשל העובדה שגזל גוי אסור, והוא היה אסור גם אם התורה לא הייתה ניתנת כלל, כשבע מצוות בני נוח. לא זו בלבד, אלא שאם הדבר אסור יש בזה גם חילול השם. אולם, לדעתי אינך חייב לעשות דבר ללא תביעה של הגוי. הסיבה לכך נובעת מכך שכל הדיון ההלכתי מתרחש בין ebay ובין הסוכן, ואין אתה יודע בכלל מה סוכם ביניהם, ומדוע התרחש מה שקרה, ומה טיב החוזה שבין הספק ובין ebay אם מתרחשים דברים כאלה, ואולי חלק מההתקשרות ביניהם הוא ביטוח המכסה נזקים במצב כזה וכדו. על כן, אין כאן שום חובה המוטלת עליך. ויישר כוח על הרגישות
שאלה: טבילה במקווה עם נזם: כבוד הרב אני נשואה קרוב ל3 שנים, ובכל פעם שמתקרב זמן הטבילה, חששותי גוברים, מכיוון שעלי להוציא את הנזם. חשוב לי להבהיר שהנזם חשוב לי מאוד וכמעט בכל פעם שאני מוציאה אותו נסתם לי החור, ולכן אינני מוציאה את העגיל או מחליפה אותו אלא במקווה בלבד. דבר זה גורם לכך שהמקווה נהפך לנטל עבורי, לכן רציתי לדעת האם אוכל לטבול עם הנזם?
תשובה: ראי ועוד כמה מילים: שאלתך נוגעת למקום בו מבחינה הלכתית "טהורה" אפשר לטבול עם נזם, בעיקר אם הוא רפוי, ואם הוא אכן סותם את החור, ובין קבלה שהתקבלה במשך הדורות שאנחנו מנסים לטבול ללא חציצה כלל, גם אם מדובר בחציצה שאינה פוסלת את הטבילה. אולי יהיה נכון לעת עתה לטבול מעט פעמים עם הנזם, כדי להסיר את הייסורים שלך מהטבילה, אולם לאחר מכן לשקול האם לא יהיה נכון "להשתדרג" ולמצוא דרך של טבילה בלעדיו. והרבה שמחה
שאלה: שבירת כוס: יש לי בעיה מסויימת עם כוסות מזכוכית. אני אף פעם לא שותה בהן כי הן תמיד מתנפצות לי. הייתי אצל חברה והיא התעקשה לעשות לי בכוס זכוכית כי אצלה תמיד שותים בהן בבוקר ואף פעם לא קרה שהתנפץ אצלהם כוס, היא התחילה למזוג לי מים חמים על הקפה ואני החזקתי אותה והכוס התנפצה. האם זה אמור לסמן לי משהו?
תשובה: בוודאי!!! שכדאי לך יותר לשתות בכוסות קרמיקה או פורצלן!
שאלה: מוסר ואלימות: לרב, זו לא שאלה מתריסה אלא כדי באמת להבין. מה ההבדל בין ארגוני איסלאם קיצוניים למכבים של בית שני או לקבוצות יהודיות אחרות שנלחמו באלימות קשה? האם יש הבדל מוסרי ואם כן מהו? נניח, בעיני העורפי ראשים בעירק, הם נלחמים נגד האימפריאליזם המערבי, שזהו צד אחד שהוא (למיטב הבנתי) שווה בינם לבין המכבים שנלחמו גם בהלניזם. מהם בעצם אמות המידה בהן אפשר לבחון שאלות כאלו וכיצד מכריעים? מתי טרור הוא ארור ומתי הוא מבורך? וחודש טוב.
תשובה: שאלה זו אינה מתריסה, אלא היא כבדת משקל. היא מחייבת דיון עמוק, ואני כותב כאן רק את אחד מקצות החוט שלה לדוגמה (ויש עוד): לא ניתן להתעלם מדרכי המלחמה. דרכי המלחמה המוסריות קשורות קשר בל יינתק לתקופה הכללית (והדבר נכתב על ידי במאמרים על מוסר המלחמה לא אחת). לעולם תורת ישראל חייבת להיות צעד אחד קדימה בהתנהגותה המוסרית, והדבר כמובן מותנה במוסר המלחמה הכלל עולמי. על כן, גם אצלנו היו מחליפים שלטון במלחמות אחים פנימיות, עם הרוגים רבים רבים, בתקופה שכך היו מחליפים שלטון, ואף על פי כן היינו צעד קדימה בתחומים שונים  גם אנחנו נלחמנו על חרותנו בכללי מלחמה שונים לחלוטין מהיום, וגם אז היינו צעד אחד קדימה. ואילו כאשר דרכי המלחמה בעולם הן אחרות כיום   אנחנו מחויבים בכללים אחרים. כשהמכבים נלחמו הם נלחמו כראוי. גם נגד אחיהם (ראשית המלחמה הייתה נגד יהודים שהתייונו). היום אין אנו נלחמים בדרך בה המכבים נלחמו. זה קצה חוט אחד. צריך להתחיל לעסוק בפקעת הזו גם בקצות חוט נוספים, כמו ההבדל בין מאבק על החרות ועל השחרור בו מנסים לכפות אותך לחיות באופן אחר מחייך, ובין מאבק בו אתה מנסה לכפות אחרים בגי האד לחיות לפי הערכים שלהם  קצה חוט נוסף הוא הניסיון כן לעסוק בטוב וברע במובן האובייקטיבי ולא רק הסובייקטיבי, ועוד ועוד. האם הצעתי דרך להתחיל לעסוק בסוגיות אלה?
שאלה: עמידה בזמן תפילה ל המדינה: לרב. שאלה: א. מהו המקור לכך שאנו נוהגים לעמוד בזמן התפילה ל המדינה? ב. מי תיקן זאת? ג. האם זו חובה הלכתית או רק מנהג? ד. האם יש לרב איזשהוא סיפור או "מעשה רב" בנוגע לעמידה זו? ב
תשובה: א. אני אינני מכיר מקור לכך. ב. אינני יודע אם מישהו "תיקן" זאת. ג. מנהג. ד. אין לי סיפור קשור לכך.
שאלה: אטריות אורז: האם ישנה בעיה מהותית בכשרות אטריות אורז? האם ניתן לרכוש בכל כשרות, או יש צורך בכשרות מהודר?
תשובה: עיין בתשובה שכתבנו בעבר בנושא:
שאלה: חייבת עצה: לכבוד הרב, אני בת 25 ונשואה כשנתיים וחצי ואין לנו ילדים, לפעמים אני מרגישה שאין לנו ילדים מכיוון שבעלי הוא לא הזיווג שלי ובגלל זה הקב"ה לא הביא לנו ילדים עד עכשיו במיוחד שמבדיקות שעשיתי עולה שהכל תקין והבעיה היא פספוס ביוץ (הביוץ בזמן 7 נקיים). מרגישה שיש ביננו הרבה פערים מהרבה בחינות וגם מבחינה רוחנית, אני איני יודעת מה לעשות ומרגישה הרבה פעמים עצבות ובדידות, מצד אחד אני לא רוצה להתגרש כי אין לי סיבה טובה שמצדיקה גירושין ומצד שני לפעמים מלווה אותי התחושה שלא הייתי צריכה להתחתן איתו מלכתחילה. אשמח לעצה מה לעשות כי אין לי עם מי לדבר על הנושא ומרגישה אבודה.
תשובה: ב"ה, אין לעיכוב שום קשר לזוגיות, זה קורה להרבה זוגות, מה גם שאת יודעת מה הבעיה ויש לזה פתרונות. מה שאת מרגישה שזה לא הזיווג שלך, זה גם קורה להרבה אנשים, בגלל שמשהו לא זורם בזוגיות חושבים שהבחירה היתה בטעות, ולא היא, זה לא ענין שתלוי במזל אלא בעבודה אישית וזוגית, את צריכה לברר לעצמך מה בדיוק מפריע לך, ולהתחיל תהליך, אשמח לעזור בפלפון 052-7710491 דני ארגמן
שאלה: שידוך: אני עוד לא מתחילה לצאת אך מתחילה לברר את הדרך ואת האופן בו ארצה לגדל את ילדי. א. מה ההבדלים בין בית דתי לאומי קלאסי לבית חרד"ל? ב. מה ההבדל בין בחור בישיבת הסדר לבחור בישיבה גבוהה. הסדרניק הוא בדרך כלל פחות דתי ופחות איכותי? האם בחורים מישיבות גבוהות יוצאים לעבוד?
תשובה: הסטיגמות הן הכללה. במציאות יש הרבה גוונים וסיגנונות. כאשר יוצאים עם בחור צריך לשים לב אליו באופן אישי ולא לתארים החיצוניים. יש בחור שמצהיר על עצמו שהוא חרד"ל ובדברים מסויימים יקפיד פחות, יש בחור שמצהיר על עצמו שהוא רק דתי לאומי ויקפיד יותר. כך גם בין ישיבה גבוהה והסדר. צריך לברר דברים בסיסיים על כל מי שמציעים לך ולא להסתמך על השייכות הכללית שלו. אני מציע לך לשים לב לדרישות בסיסיות: שומר נגיעה לא מתרחץ מעורב לובש ציצית מתפלל שלש פעמים ביום נוטל ידיים ומברך ברכת המזון לא יוצא למועדונים לא שותה לשכרה אוכל רק במקומות שיש תעודת כשרות דרך תורנית יותר תתבטא: קובע עיתים לתורה מקפיד על תפילה במניין נמנע מסרטים והצגות לא צנועות לא שומע שירת נשים בהצלחה!
שאלה: בת כהן: שוב אני נושאת שם משפחה כהן - - בת כהן ואינני נשואה. ואני נמצאת בתהליך של הריון מתרומת זרע מתורם גוי אנונימי. במידה ואקלט (בתקווה רבה) ויצא שיש לי בן מה זה אומר לגביו? האם אצטרך לשנות את שמי??? אן שהוא יישא את שם משפחתי??? על תשובתך.
תשובה: בלי להיכנס לעצם הנושא של תרומת זרע להריון לרווקה, הילד מתייחס לאביו ולכן הוא לא יהיה כהן. ישנם אנשים נוספים ששמם כהן, ואינם כהנים, אולם כדי למנוע טעויות הם החליפו את שמם. למשל, לכונן, קורן, וכו.
שאלה: חלאקה: לרב שרלו, הבן שלי היה במזל"ט בן שלוש שבוע שעבר. האם אפשר לדחות את החלאקה? האם הדחייה מוגבלת בזמן?
תשובה: ראשית, ברכות להגיעו לגיל זה. חלאקה אינה הלכה, ואפילו לא מנהג שקיבל מעמד הלכתי, אלא דבר יפה שנהגו בו. בשל כך, ההקפדה על התאריך המדויק אינה חיונית, ועושים את זה בסביבות גיל שלוש.
שאלה: תורומות ומעשרות: אני מנביט בבית בתוך קערה עם מים קטניות או זרעים. כמובן ללא אדמה בכלל. רק תנאי לחות בתוך קערה או מסננת. האם יש חיוב במקרה זה להפריש תרומות ומעשרות? מה לגבי שנת השמיטה במקרה הנ"ל? ב מראש
תשובה: מה שגדל בתוך בית כלומר שהוא מנותק מהקרקע וגם מתחת גג, פטור מתרומות ומעשרות
שאלה: אחרי כ  כ הרבה זמן נפלתי ואני לא עצוב: אני שואל מתוך ריקנות. אני באונ לומד. ואני חושב שהתחזקתי באונ. אני לומד שם תורה גם מתפלל 3 תפילות ביום ציצית ומשתדל להיות הכי טוב שאפשר. ולצערי במיוחד כשיש תקופות מבחנים או לחץ אני ממש משקיע בתפילה והכל. כעת, אני בחופש עד אוקטובר. ואני מתחיל להידרדר. אני עדיין שם ציצית ו3 תפילות ביום, אבל מבחינת שמירת העיניים אני מידרדר. היום לצערי נפלתי בשמירת הברית אחרי שהמון המון המון זמן לא נפלתי ושמרתי והייתי חזק. כל הפעמים שנפלתי הרגשתי מגעיל ולא יכולתי לסבול את עצמי. אבל משום מה היון, אחרי כל הזמן הזה אני מרגיש. ממרגיש כלום. אני כאילו עצוב, כאילו לא. אני מרגיש לא יודע. אחרי כ"כ הרבה זמן אני מרגיש שעוד פעם אני מתחיל הכל מההתחלה :(
תשובה: לשואל היקר עד מאוד! כואב מאד, אין ספק שכאשר אנו בונים משהו במשך תקופה ופתאום הבניין שהיה לנו מתמוטט זה קשה ולכן מעריך אותך אחי היקר ולו על העובדה שאספת את עצמך וכתבת את השאלה. תיארת מצב שכביכול אינך מרגיש, לא מרגיש עצוב לא עצוב אם ננסה "לשבלן" את התחושה אולי ניתן להגדיר אותה כ"בלבול". וזו אכן התחושה המתבקשת. בנית במשך תקופה חומה בצורה פעלת עשית שינית וכעת נותר סדק-זה מבלבל. אבל מה שאני כן רוצה לומר אחי היקר הוא שזה בסה"כ מעיד על מי שאתה. לרוב אנו מודדים את עצמנו בנפילות שלנו, במפלות ומשום מה אנו תמיד "מצליחים" לשכוח את ההצלחות. האם כאשר שמרת על עצמך, פרגנת לעצמך על כל יום של הצלחה? האם שמחת בכך? או שזה הפך להיות כמובן מאליו? ומשום מה נפלת פעם אחת-וזו נפילה, ויש לה משמעות וכמובן שצריך לעשות חושבין אבל לפני החושבין האם נלקח "בחשבון" ההצלחה? ולגבי הנפילה-הרב קוק אמר פעם מאמר מדהים בעיני-"כשמרגיש האדם שנהרס ברוחניות, ידע שהגיע לו התור לבנית חדש יותר נעלה ונשגב" הנפילה יכולה להיות שני אופציות-או נקודה שמורידה אותי, שמנחיתה אותי. או נקודה שממנה אני גדל, שמתוך הקושי, מתוך הבלבול אני עושה "חישוב מסלול" מבין איפה לא הייתי על המשמר ומתחיל לפעול ולהתחזק! של אוקיי, בניתי בניין היה בו צד מעורער-זה הזמן לבנות בניין מחודש, נעלה ונשגב. הבלבול הוא טוב-הוא מלמד אותי שאני לא שלם עם המעשה שלי, הוא מראה לי שאני לא במצב של השלמה עם המציאות-עובדה, זה מבלבל אותי, זה לא טבעי לי. כל עוד אנו בנק  הזו, נקודה מצויינת-התשובה, הדרך-נמצאת אצלך(היכן אתה צריך להישמר יותר, מה עליך לקבל על עצמך, איך לסדר את הלו"ז שלך, לדאוג לחסימות אינטרנט וכן הלאה וכן הלאה). ברגע שתמצא את עצמך במקום הבוחר,ברגע שתחזיר את המושכות של חייך שנלקח ממך, תחזור הנחת, תחזור השמחה. שוב, כי זה העניין, אנו בחיים מרגישים לא פעם כי אנו שולטים על המצב וכאשר זה מתערער - זה מבלבל בלי ספק. אבל הפתרון לכך ככל הנראה הוא להחזיר את השלטון לעצמך- הדרך לכך, הבחירות בדרך לשם-טמונות אצלך. כך שאין כאן מציאות של להתחיל הכל מההתחלה חלילה-גם בור הוא חלק מדרך!! השאלה היחידה היא: מה אנו עושים איתו? בהצלחה אחי היקר אשריך באמת על השאלה ועל כך שאינך מוותר אתה הרבה יותר מלא מ"ריקני" זה בוודאי. בשמחה לכל עניין חנן. hananab1081 gmail.com
שאלה: שמירת נגיעה: וברכת ד. אני מתחזקת מזה תקופה וב"ה דברים מתקדמים מהר ובלבב שלם, מאהבה שלמה (והלוואי ולא ימוש הדבר לעולם ושכל עם ישראל יתחזק ונוכל להיטיב עם ה ועם זולתנו). עם זאת, יש רגעים שאני מרגישה שהנפש עכורה. אני עושה התמחות במקום מסוים, מול מנהל. אני מאוד משתדלת לשמור נגיעה (ללא קושי נפשי ב"ה מבחינת האתגר), אבל לפעמים (שלא במזיד) הוא נוגע לי בכתף, או שיש מן התקלויות כאלה של לחיצת יד (לא מבחינה זוגית ח"ו, יותר יחסי חיבה של "אב" ואפילו לא, אך אין לי הגדרה כל-כך טובה לזה). בכל אופן, גם כאשר זה קורה (ולעיתים לא מעט) אני מרגישה ממש נפילה רוחנית וממש רע לי (קשה להסביר זאת במילים) אבל זה גורם לי להרגיש נורא וממש קשה לי עם זה (ואני לא יודעת מה לעשות). לא אמרתי לו שאני שומרת נגיעה, כי אני מרגישה שזה עדיין מוקדם להוציא את זה החוצה (זה תהליך של חודש ויותר לערך) והתחלתי את ההתמחות עוד בטרם התחלתי לשמור. מה עושים במצב כזה:(? אני יודעת שאני פוגעת רק בעצמי, אבל אני נורא מתביישת. אני לא לובשת רק חצאיות, אלא גם מכנסיים רחבים (כמובן, חולצות חצי שרוול ומטה). אני מניחה שזה גם קשור, אבל זה שלב מוקדם מידי כלפי הסביבה (אני נמצאת בסביבה מאוד חילונית, לעיתים אפילו גיורת). אני אדם מאוד איתן, אך גם רגיש, ומרגישה שעליי לחזק את הנפש בצורה מאוד מאוד מאוד עמוקה, כדי שאוכל לעמוד בקושי (לא מבחינת השפעה של הסביבה) אלא רגישות לזולת.
תשובה: ב"ה, את לא צריכה לסבול וגם לא לייסר את עצמך, אם את לא מרגישה נעים עם לחיצות ידיים, תגידי בצורה ברורה, אשמח אם תכבדו אותי ולא תושיטו לי יד, זה ענין אישי שלי ואני מודה לכם כל ההתחשבות. בשבילך זו הרגשה מאוד לא נעימה ובשבילם זה אפילו לא מאמץ. אולי משהו ירים גבה על הלבוש שלך אבל את לא חייבת לתת הסבר לאף אחד. כל מי שעקבי בהתנהלות שלו ועושה זאת בטוב טעם וברגישות בסופו של דבר אנשים מבינים ומכבדים. דני ארגמן
שאלה: כבד בקר: מהאם יש בעיות מיוחדות בכבד בקר?
תשובה: חשוב לראות שיש כשרות מוסמכת וחותם בתוך חותם בנוסף צריך לדעת כיצד להכשירו בנוסף עיין
שאלה: תמרים: האם ניתן לקנות תמרים ללא כשרות אם אני מעשר אותם בבית, או שאולי יש לחשוש שמוסיפים להם חומרים בתהליך הייבוש, או שמורחים עליהם חומרים שונים?
תשובה: במידה והם מיוצרים בארץ ניתן לקנות ולהפריש תו"מ מספק בלי ברכה.
שאלה: עלי גפן: האם ניתן לאכול עלי גפן ממולאים תוצרת תורכיה בהכשר בדץ אגודת ישראל
תשובה: תשובה לשאלתך ניתן למצוא בקישור המצורף:
שאלה: שחרית ותיקין בשעון קיץ: איך מתנהגים בהנחת תפילין ועטיפת ציצית כאשר התפילה מתחילה בחמש עשרים וחמש בברכות השחר וזמן משיכיר הוא חמש וחצי או יותר מאוחר? ואין אפשרות לשנות זמני התפילה. איך יתנהג הש"ץ ואיך יתנהגו המתפללים?
תשובה: למתפללים היקרים! כיוון שאני מבין מן השאלה שאין אפשרות לאחר במקצת את זמני התפילה, אז העצה למניין כמו שלכם היא להתחיל תפילה ללא טלית ותפילין ולאחר ישתבח לתת למתפללים 2-4 דקות להתעטף בטלית ולהניח תפילין שליח הציבור עדיף שיתעטף ויניח תפילין לפני ישתבח (ועדיף שיניח אפילו לפני שירת הים), כדי שלא יפסיק בין ישתבח לקדיש. אם בכל מקרה מחליפים אצלכם שליח ציבור בין פסוקי דזמרא לישתבח - אולי עדיף, ששליח ציבור אחד יתפלל בלי תפילין עד ישתבח וכולל ישתבח, ובינתיים מי שעתיד להיות שליח ציבור יניח תפילין לפני שירת הים, ובזמן שהציבור מניחים תפילין הוא יאמר שירת הים וישתבח. מקורות: שולחן ערוך ומ"ב או"ח נג, ג  נד, ג. שו"ת יביע אומר או"ח ד, ז. שו"ת יחווה דעת ב, ח. התשובה ניתנה ע"י הרב אשר פויכטונגר
שאלה: נטילת ידיים בחדר הרחצה: האם אפשרי לשים נטלה ולהשתמש בה בחדר הרחצה והשירותים (בנוסף לזו הקיימת במטבח). על תשובתך, יפעת
תשובה: אם מורידים את המים ואת כיסוי השרותים - מותר. יש הידור בנטילת ידיים שלא בחדר הרחצה, אולם כאמור - מותר.